രാഹുല് ഗാന്ധിയുമായി കനയ്യകുമാര് ചര്ച്ച നടത്തിയതില് തെറ്റില്ല: പന്ന്യന് രവീന്ദ്രന് കണ്ണൂര്: രാഹുല് ഗാന്ധിയുമായി കനയ്യകുമാര് ചര്ച്ച നടത്തിയതില് തെറ്റില്ലെന്നു സി.പി.ഐ. ദേശീയ കണ്ട്രോള് കമ്മിഷന് ചെയര്മാന് പന്ന്യന് രവീന്ദ്രന്. മതേതര പാര്ട്ടികളിലൊന്നിന്റെ നേതാവാണ് രാഹുല്. അദ്ദേഹവുമായി കനയ്യകുമാര് ചര്ച്ച നടത്തിയതില് തെറ്റില്ല. ഇരുകൂട്ടരും നേരത്തെയും പല തവണ കൂടിക്കാഴ്ച നടത്തിയതാണ്. കനയ്യകുമാര് സി.പി.ഐ. വിട്ടു കോണ്ഗ്രസിലേക്കു പോകുമെന്നു പറയുന്നവര് രാഹുല് ഗാന്ധി സി.പി.ഐയിലേക്കു വരുമെന്നു പറയാത്തതെന്താണ്? കനയ്യകുമാറിനെ ഡല്ഹിയില് കണ്ടപ്പോള് ഇക്കാര്യം സംസാരിച്ചിരുന്നു. വ്യാജ പ്രചാരണമാണെന്നാണ് കനയ്യ പറഞ്ഞത്. അടുത്ത മാസം രണ്ടു മുതല് സി.പി.ഐ. ദേശീയ കൗണ്സില് ചേരുന്നുണ്ട്. അന്ന് ഈ വിഷയം ചര്ച്ച ചെയ്യും പന്ന്യന് പറഞ്ഞു.